Poštovani članovi LAG-a "Laura"

ovim putem Vas obavještavamo kako je LAG "Laura" danas objavila prvi LAG natječaj za provedbu **Mjere 2 "Ulaganja u razvoj i održivost poljoprivrede područja"** sukladno Lokalnoj razvojnoj strategiji "Laura" za razdoblje 2014.-2020. u ukupnom iznosu od **781.494,00 kuna** gdje iznos potpore po projektu iznosi **111.642,00 kuna**, s intenzitetom potpore **100%**. Natječaj je namijenjen malim poljoprivrednim gospodarstvima koja imaju sjedište/prebivalište na području LAG-a "Laura"

**Podnošenje prijava na natječaj traje od 25.04. do 25.05. 2018. godine.**

Podsjećamo prihvatljivi Korisnici su mala poljoprivredna gospodarstva upisana u Upisnik poljoprivrednih gospodarstava, ekonomske veličine u ukupnom standardnom ekonomskom rezultatu poljoprivrednog gospodarstva od 2.000 eura do 7.999 eura.

Na natječaj se mogu prijaviti mala poljoprivredna gospodarstva koja su organizacijskih oblika:

* obiteljsko poljoprivredno gospodarstvo (OPG),
* obrt registriran za obavljanje poljoprivredne djelatnosti,
* trgovačko društvo registrirano za obavljanje poljoprivredne djelatnosti (isključujući trgovačka društva čiji su osnivači vlasnici javnopravna tijela),
* zadruga registrirana za obavljanje gospodarske djelatnosti.

Stručna služba LAG-a održati će informativnu radionicu za sve potencijalne prijavitelje koja će se održati:

* **23.04. (ponedjeljak) u Benkovcu u prostorijama Gradske knjižnice (Šetalište kneza Branimira 46) s početkom u 19:00 sati**

Natječajnu dokumentacija i sve informacije vezane za Natječaj možete preuzeti na poveznici: <http://www.lag-laura.hr/lag-natjecaj/>

LAG "Laura"

Šetalište kneza Branimira 2

23210 Biograd na Moru

00 385 (0)23 384 549